 Ọdọ Kọyà Ọlọpa Orílẹ-Èdè Nigeria : Ọlọpa ti fi iyà jẹ ará ilú fún igbà pípẹ, nitori iwà-ibàjẹ àti gbi gba àbẹtẹlẹ ni iṣẹ Ọlọpa àti ni orilẹ-èdè Nigeria.  Ọlọpa ti tori àti gba àbẹtẹlẹ fi iyà jẹ ọlọjà, àgbẹ, oníṣẹọwọ àti bẹ ẹ bẹ ẹ  lọ tàbi pa ọlọkọ.  Wọn kò mọ àgbà yàtọ si ọdọ lati kó enia si àtìmọlé lainidii, ṣùgbọn wọn kò jẹ ṣe iwà burúkú yi fún Òṣèlú ti wọn ńjalè orilẹ-èdè àti olówó ti ó ngbé Ọlọpa kiri.  Ọpọlọpọ ará ilú ló ti jẹ ìyà lọwọ Ọlọpa tàbi mọ enia ti ó jẹ iya lainidii.   Bi ẹni pé iwa burúkú Ọlọpa kò tó, Ìjọba dá Ọlọpa Pàtàki fún Ìgbógun ti Adigun-jalè silẹ lati ara Ọlọpa.  Orúkọ Ọlọpa kò dára tẹlẹ, ṣùgbọn àwọn Ọlọpa Pàtàki yi bẹrẹ si gbógun ti ọpọlọpọ ọdọ ti kò ṣẹ, wọn kò bikità fún ẹmi.  Ìwà-ibàjẹ ti àwọn Ọlọpa Pàtàki yi burú ju ti àwọn adigun-jalè lọ.Òwe Yorùbá wi pé Ọjọ gbogbo ni ti olè, ọjọ kan ni ti olóhun.  Òṣùwọn Ọlọpa Pàtàki kún ni ọjọ kẹjọ, oṣù kẹwa ọdún Ẹgbàá, àwọn ọdọ tú jade lati kọyà Ọlọpa Pàtàki fún Ìgbógun ti Adigun-jalè.   Lẹhin idákẹ ọpọlọpọ ọdún, àwọn ọdọ ṣe ipinu lati Sọrọ Sókè ni pẹlẹpẹlẹ, ṣùgbọn jàndùkú àwọn Òṣèlú àti Ọlọpa bẹrẹ si dà wọn rú.  Àwọn ọdọ ni Ó tó gẹ, wọn tẹnumọ pé wọn kò fẹ Ọlọpa Pàtàki fún Ìgbógun ti Adigun-jalè mọ. Ni alẹ ọjọ Ìṣẹgun, Ogún ọjọ, oṣù kẹwa ọdún Ẹgbàá, àwọn tó wọ aṣọ Ológun yinbọn lati tú àwọn ọdọ ti ó dúró lati kọyà ni òpópó LẹkkiẸpẹ ni ipinlẹ Èkó.  Ni àárọ Ọjọrú, ọjọ kọkànlélógún, ìroyin kàn pé ibọn ti àwọn tó wọ aṣọ Ológun yin si àárin èrò, ṣe ọpọlọpọ ọdọ leṣe àti okùnfà ikú omiran, nitori eyi, ìlú Èkó gbaná.  Lára ibi ti àwọn ọdọ dáná sun ni, ọkọ akérò ipinlẹ Èkó, ilé iṣẹ amóhùnmáwòrán, ilé ìyá Gómínà ipinlẹ Èkó Babájídé Sanwó-Olú, ilé-iṣẹ Bèbè Odò àti bẹ ẹ bẹ ẹ lọ.  Jàndùkú da Àfin Ọba Akinolú ti ilú Èkó rú wọn si gbé ọpá oyé.Gbogbo Akọwé Èdè Yorùbá lóri ayélujára rọ gbogbo àwọn ọdọ ti ó ńbínú pé ki wọn fọwọ wọnú, ki wọn dẹkun àti ba ọrọ ipinlẹ Èkó jẹ.   Ki Èdùmàrè tu idilé àwọn ti ó kú ninú. 